Zumaville – nuwe feite bekend gemaak | Die Vryburger
Die talle onbeantwoorde vrae rondom die omstrede kompleks waar pres. Zuma se duur woonhuis gebou is het die afgelope jaar al hoe meer mense laat wonder oor die saak.
Dit het nou aan die lig gekom dat die president slegs R800 per maand huur betaal vir die byna 9 hektaar grond waarop sy huis gebou is.
Die huurkontrak is glo vir 40 jaar en hy het die opsie om die kontrak daarna te verleng.
Hierteenoor huur die Departement van Openbare Werke 'n stuk grond net langs die president se woning vir R1, 300-00 per maand. Die grond is byna 7 hektaar groot.
Kenners meen die gemeenskap van Nkandla word ingedoen met die lae huur as in ag geneem word dat 'n gewone een-slaapkamer woonstel vir R3, 000 per maand verhuur word.
Na wat verneem word het die getekende dokumentasie van die huurooreenkoms tussen die Departement en die Trust van die gemeenskap eers verlede week by die Ingonyama-trust aangekom. Die ooreenkoms is egter gedateer Februarie 2011.
Die betrokke Departement moet nog, ingevolge die huurkontrak, huisvesting beskikbaar stel vir personeel.
Die Nkandla-projek is redelik stil en inderhaas begin nadat die Departement in 2010 die finansiering vir die projek goedgekeur het waarna geëis is dat die hele proses van oprigting bespoedig moes word.
4 thoughts on "Zumaville – nuwe feite bekend gemaak"
AH Olivier June 10, 2013 at 6:20 pm
Al die gekapittel oor gesteelde en vermorste geld jaag net die bloeddruk op. Laat ons liewer konsolideer en ons gewig agter ons Volksraad ingooi om 'n toekoms vir ons kinders en kleinkinders te help skep.
Fiona June 11, 2013 at 9:42 am
Ek stem saam met jou Olivier, ons moet die VolksRaad ondersteun op n toekoms vir ons eie Volk
Muller Pretorius sr. June 13, 2013 at 11:32 am
Ja, AH Olivier en Fiona en dan moet sorg dat nog meer mense by die VVK registreer sodat ons met nog 'n sterker mandaat vir ons land se vryheid kan stry.
Vaandrig June 15, 2013 at 2:24 pm
A.H. Olivier, Fiona en Muller Pretorius Sr. – Ek stem. Hoera vir die VVK, Hoera vir die Boere-Afrikaner Volksraad en Hoera aan en vir almal wat by die VVK geregistreer het. Dit is die regte, logiese en morele weg om te volg en hoe meer mense dit besef, hoe beter. Enige persoon kan hom vergewis daarvan deur net die gegewens op die VVK se webwerf deur te gaan en by die BAV se webwerf 'n draai te maak.
Laat ons nie ophou om die VVK en personeel en die BAV se lede aan ons Hemelse Vader op te dra en Sy Seën op hulle en ons doelstellings af te smeek nie. Vergeet ook nie Die Vryburger en sy personeel nie.